text: Billedgalleri: Kampene ved Dybbøl blev mindet
  18 april 2018 kl. 15.25
  Onsdag den blev den årlige markering af kampene på Dybbøl Banke afholdt. 
  
  For 154 år siden var området omkring Dybbøl langt fra så fredeligt som det er den dag i dag. 
  Året var 1864 og Dybbøl Banke var en slagmark, hvor mange danske soldater mistede livet og Danmark mistede Sønderjylland.
  Onsdag blev den årlige mindehøjtidelighed gennemført.
  Se et billedgalleri øverst i artiklen. 
  Tilbage i 2014 flyttede Sergentskolen til Varde. Siden har der ikke deltaget soldater i uniform og med våben, når der er blevet lagt kranse ved fællesgravene på Dybbøl Banke.
  Men i år stillede Hjemmeværnet op og det har givet grundlag for at tyskerne igen kan deltage med soldater, som de også gjorde fra 2002 til 2014. Denne gang kom de fra Landeskommando Schleswig-Holstein.
  Dagen startede med flaghejsning, hvor Jydske Landsoldater var iført de historiske uniformer. Bagefter var der kranselægning og taler.
  Klokken 19 er der mindegudtjeneste i Sct. Marie Kirke. Den foregår både på dansk og tysk. Desuden deltager Slesvigske Musikkorps. Bagefter er der mindesammenkomst i Frihedshallen.
  